โอนเงินผ่านเน็ตพุ่ง ยอดใช้บริการโตพรวดพราด17%
คนแห่โอนเงินทางอินเทอร์เน็ต-โมบายแบงก์กิ้ง ทำยอดพุ่งไม่หยุด
15 ธ.ค. 2558

คนแห่โอนเงินทางอินเทอร์เน็ต-โมบายแบงก์กิ้ง ทำยอดพุ่งไม่หยุด
ธนาคารแห่งประเทศไทย (ธปท.) รายงานธุรกรรมการชำระเงินผ่านบริการธนาคารทางโทรศัพท์มือถือ (โมบายแบงก์กิ้ง) และบริการธนาคารทางอินเทอร์เน็ต (อินเทอร์เน็ต แบงก์กิ้ง) ณ สิ้นเดือน ก.ย.ว่า ความนิยมการทำธุรกรรมในช่องทาง เหล่านี้เพิ่มขึ้นอย่างรวดเร็ว โดยยอดบัญชีผู้ใช้บริการอินเทอร์เน็ตแบงก์กิ้ง อยู่ที่ 11.2 ล้านบัญชี เพิ่มขึ้นจากระยะเดียวกันปีก่อนถึง 1.7 ล้านบัญชี หรือ 17.7% ซึ่งมีปริมาณการทำธุรกรรมทั้งสิ้น 17.3 ล้านรายการ เพิ่มขึ้น 1.4 ล้านล้านรายการ หรือ 9.11% มีมูลค่าการทำธุรกรรมรวม 1.96 ล้านล้านบาท เพิ่มขึ้น 2.57 แสนล้านบาท หรือ 15.07%
ขณะที่โมบายแบงก์กิ้งมี ยอดบัญชีผู้ใช้รวม 8.43 ล้านบัญชี เพิ่มขึ้นจากระยะเดียวกันของปีก่อน 2.78 ล้านบัญชี หรือ 49.24% จำนวนบัญชีดังกล่าวมีปริมาณการทำธุรกรรมรวม 23.1 ล้านรายการ เพิ่มขึ้น 1.25 ล้านรายการ หรือ 118.6% มีมูลค่ารวมทั้งสิ้น 2.3 แสนล้านบาท เพิ่มขึ้น 1.01 แสนล้านบาท หรือ 78.3%
ทั้งนี้ ปริมาณธุรกรรมสะท้อนพฤติกรรมของประชาชนผู้ใช้บริการที่นิยมโอนเงินทางอินเทอร์เน็ตเพราะสะดวกและมีค่าบริการไม่แพง และยังมีความปลอดภัยมากขึ้น จากการส่งเสริมของ ธปท.